Die Kese van Mahangu | Perdebytjie se nes
Oktober 9, 2015 perdebytjie	24 Kommentaar
Mahangowildreservaat is ‘n klein juweeltjie in die Caprivistrook van Namibië.Dis geleë langs die Kavangorivier en dit grens aan Botswana.Daar is slegs twee roetes wat gevolg kan word,maar dit lewer ‘n fantastiese wildkykervaring.Skaars boksoorte soos die Bastergemsbok,Rietbok,Swartwitpens,Lechwe en Zambesivalleibosbok is van die besondere inwoners
My gunsteling primate kom ook hier voor en ek kon nie die versoeking weerstaan om ‘n paar foto’s van hulle hier te plak nie.
Mammie is besig om Boetie se ore te inspekteer.
Netjiese paadjies word gekam om skelm vlooie raak te vat.
Net gou-gou kyk of Boetie sy hakskene behoorlik geskrop het.
Ai,ek is so lief vir die mannetjie,al stink sy voete so!
Amper klaar seun,net gou kyk of dit ‘n bosluis is wat ek hier sien!
Net gou die agterbeen ,dan is ons klaar.Ai tog Mammie,ek wil nou gaan speel..suggg!
Eers het ek gelag vir die ou wat lyk of hy ‘n kierie vashou.
Wat ‘n skok!Sy oog is uit en dit lyk na ‘n onlangse besering.
Ag siestog,hy lyk so kroes.Let op hoe taai is die hare aan sy arms,kop en hand.
Dit lyk sleg…die lewe is soms baie pynlik en uiters wreed!
Spesiaal vir Sonel wat altyd sulke mooi foto’s van ape plaas.
Previous PostDie kern van die lewe deel 3Next PostPerdeby is alweer die blixem in!
24 thoughts on “Die Kese van Mahangu”
Oktober 10, 2015 om 1:44 vm
Mens kan die bo’jane darem vir ure dophou ne. Arme ou een-oog, wonder wat sou hom oorgekom het?
Oktober 10, 2015 om 5:28 vm
Hulle is nes mense.Ek geniet dit veral as die kleintjies pak kry wanneer hulle stout is.Arme eenoog…lyk of ‘n stok dalk sy oog uitgesteek het.Ek wonder hoe lank hy sal leef,veral as dit septies raak.Ek was baie omgekrap daaroor,maar dis die natuur.
Oktober 10, 2015 om 3:33 nm
Dis dikwels verstommend die soort beserings waarvan diere herstel, mense is partyker so pieperig 😉
Oktober 10, 2015 om 5:51 vm
Ag, hulle is te dierbaar Dina! En dis die mooiste foto’s!!! Jy weet darem hoe om hulle af te neem hoor! Ek sal hul vir ure dophou en soveel foto’s neem dat my kamera sal gaan staan. LOL!
Dankie dat jy aan my gedink het. Dis dierbaar van jou hoor. 😀
Dis jammer van ou eenoog. Siestog ja, mens kry hul so jammer, maar wat kan mens doen? Ek wens dat hul almal in natuurbewarings kon bly waar daar na hul kon gekyk word en dat sulke bobbejane met beserings gedokter kan word, maar ongelukkig kan nie almal gered word nie. Dit is maar die natuur vir jou en jy is reg, die lewe is somtyds maar wreed.
Dankie vir die lekker pos en geniet jou naweek hoor. ♥
Oktober 10, 2015 om 7:44 nm
Dit was ‘n plesier om hierdie pos aan jou op te dra!
Ek het nou weer naby gekyk na eenoog se besering.Dit lyk of daar gate in sy wange ook is..dalk was hy in ‘n geveg.
Oktober 10, 2015 om 8:23 nm
Ag, jy is so dierbaar. Nogmaals dankie. 😀
Dis heel moontlik. Hulle kan lekker baklei hoor en daai naels is lekker skerp ook.
Oktober 10, 2015 om 6:01 vm
Ag shame, dit lyk sommer erg seer!
Baie oulik, maar ek is vrek bang vir hulle!
Oktober 10, 2015 om 7:47 nm
Ek is ook vrek bang vir hulle.Mannetjiesbobbejane is verskriklik gevaarlik en hulle het vieslike tande.Ek kyk maar net deur ‘n venster vir hulle.
Oktober 10, 2015 om 6:06 nm
Baie spesiaal… Jammer van die besering … Hoop hy kom reg
Oktober 10, 2015 om 7:48 nm
Diere is baie taai.Ek sal nie verbaas wees as hy mooi herstel nie.Dankie vir inloer,Tina.
Oktober 11, 2015 om 5:36 nm
Oktober 11, 2015 om 6:12 vm
O ek geniet ook die bobbejane.
Sies tog, arme een met die oog!
Oktober 11, 2015 om 7:43 nm
Dankie vir inloer,Toortsie.
Oktober 11, 2015 om 10:56 vm
Hulle is darem baie naby aan mense. Dankie vir die mooi foto’s.
Ja,nader as wat die meeste van ons wil erken..lol!
Oktober 11, 2015 om 7:42 nm
Aaag te pragtig. Ek kan ook lank sit en kyk wat die bobbejane aanvang. Die beseerde een lyk erg. Wonder of hy dit gaan maak? Natuurlik geveg met ‘n ander mannetjie. Solank hy net kan bly eet.
Pragtige reeks. Ek hou van jou ryk kleure soos in die eerste foto. Daardie lens van jou ken sy storie!
Oktober 12, 2015 om 10:18 vm
Dankie Spokie,altyd lekker as jy inloer!
Oktober 12, 2015 om 8:18 vm
Die natuur bly maar wonderlik. die mammas met hul kleintjies is tog te kostelik. weet nie of regt kindes so stil kan sit dat ma’s hul kan skoonmaak en poets nie. Mooi sprekende fotos. Was die venster oop toe die fotos geneem is?
Oktober 12, 2015 om 10:20 vm
Die venster was oop,maar ons was op ‘n “veilige” afstand…soms waag ons ook maar ‘n bietjie,seker ook nie altyd te slim nie.Die bobbejane was egter baie rustig en het hulle nie veel aan ons gesteur nie.
Oktober 13, 2015 om 8:05 nm
Ai arme eenoog bobbejaan 😦 Jou fotos is fantasties soos gewoonlik. EK is absoluut mal oor bobbejane en het lekker hier gekuier vanaand.
Oktober 14, 2015 om 5:43 vm
Dankie Wolfie,ek geniet jou kuiertjies hier!
Oktober 14, 2015 om 6:08 vm
Ek geniet om te kuier. Ek het lanklaas kom kuier en probeer opvang lol My werk se skuld
Desember 3, 2015 om 12:09 nm
Ai tog! Arme Eenoog. Hy was dalk aan die verloorkant in ‘n onderonsie.
Desember 3, 2015 om 8:32 nm
Ek dink ook so.Dankie vir inloer.